Haag
Haag ( tai "s-Gravenhage" ) on Alankomaiden hallintokaupunki maan länsiosassa Pohjanmeren rannalla. Maan virallinen pääkaupunki on Amsterdam. Haagissa asuu 519 988 ihmistä (1.1.2016), koko suurkaupunkialueella noin 700 000. Se on maan kolmanneksi suurin kaupunki Amsterdamin ja Rotterdamin jälkeen. Haagin pinta-ala on 100 neliökilometriä.
Strahov-stadion
Strahov-stadion () on Tšekin tasavallan pääkaupungissa Prahassa sijaitseva stadion. Se sijaitsee kaupungin länsiosassa Strahovin kaupunginosassa ja stadionille mahtuu yhteensä 240 000 katsojaa. Strahov-stadion on maailman suurin stadion ja Indianapolisin moottoriradan jälkeen maailman toiseksi suurin urheilulaitos yleisökapasiteetilla mitattuna. Stadionilla ei ole lainkaan juoksuratoja ja sen pinta-ala on 63 500 neliömetriä. Esimerkiksi Helsingin olympiastadionin pinta-ala on 19 984 neliömetriä.